b'\n_START_ARTICLE_\nKatalogizacija\n_START_PARAGRAPH_\nKatalogizacija je postopek izdelave katalo\xc5\xbenih vpisov. Popisuje se podatke, pomembne za identifikacijo knji\xc5\xbeni\xc4\x8dnega gradiva. Katalo\xc5\xbeni vpis je osnovna enota knji\xc5\xbeni\xc4\x8dnega kataloga, ki vsebuje bibliografski opis ali normativni vpis ali napotilni vpis. Katalo\xc5\xbene vpise zdru\xc5\xbeujemo v knji\xc5\xbeni\xc4\x8dne kataloge. Ta popis knji\xc5\xbeni\xc4\x8dnega gradiva je urejen po abecedi ali kakem drugem sistemu in omogo\xc4\x8da la\xc5\xbeje iskanje gradiva. Knji\xc5\xbenice svoj inventar popisujejo v katalo\xc5\xbene zapise v online javno dostopni katalog (OPAC), ki je interaktivno dostopen uporabnikom knji\xc5\xbenice.\n_START_SECTION_\nZgodovina uporabe katalogizacijskih pravilnikov\n_START_PARAGRAPH_\nLeta 1947 je Slovenija dobila prva lastna katalogizacijska pravila. Dvajset let kasneje je iz\xc5\xa1la druga izdaja, ki je bila usklajena s Pari\xc5\xa1kimi na\xc4\x8deli. Zaradi poenotene obdelave gradiva v nacionalnih knji\xc5\xbenicah Jugoslavije so se odlo\xc4\x8dili za uporabo Pravilnik i priru\xc4\x8dnik za izradbu abecednih kataloga (v nadaljnjem besedilu PPIAK) avtorice Eve Verone. Kljub temu so ohranili uporabo nekaterih dolo\xc4\x8dil iz prej\xc5\xa1njega pravilnika. Ustrezni ISBD-ji so se uporabljali za katalogizacijo vseh vrst neknji\xc5\xbenega gradiva. Ker so izhajale vedno nove izdaje ISBD-jev, so ugotovili, da PPIAK zastareva. Slovenski katalogizatorji se od takrat naprej spopadajo z razdrobljenostjo pravil v razli\xc4\x8dnih publikacijah. Delna re\xc5\xa1itev tega problema sta dva priro\xc4\x8dnika Zna\xc4\x8dka ter Prekat, ki ju je leta 2001 izdala Narodna in univerzitetna knji\xc5\xbenica.\n_START_SECTION_\nNa\xc4\x8dini katalogizacije\n_START_PARAGRAPH_\nPoznamo naslednje katalogizacije: centralna katalogizacija, cataloguing in publication (CIP) in vzajemna katalogizacija. Pri centralni katalogizaciji se katalo\xc5\xbeni vpisi izdelujejo za potrebe ve\xc4\x8d knji\xc5\xbenic na enem mestu zaradi poenotene in racionalizirane obdelave publikacij. Cataloguing in publication (CIP) je katalo\xc5\xbeni zapis o publikaciji, ki se nahaja v sami publikaciji. Katalogizacija se izvede pred izdajo gradiva. Vzajemna katalogizacija se izvaja za gradnjo vzajemnega kataloga. Vsako gradivo se obdela samo na enem mestu, kar zagotavlja enotnost strokovne obdelave. Podatki so takoj dostopni vsem udele\xc5\xbeencem sistema. Tak na\xc4\x8din zagotavlja racionalizacijo katalogizacije, saj lahko vsi udele\xc5\xbeenci zapise kreirajo in prevzemajo. Slovenski sistemi za vzajemno katalogizacijo je COBISS.'